S-38/2007

Mál þetta, sem þingfest var 13. febrúar sl. og dómtekið 19. nóvember sl. er höfðað af lögreglustjóranum á Sauðárkróki 19. janúar 2007 á hendur I-kk-þgf B-kk-þgf V-kk-þgf, fæddum 16. janúar 1983, til heimilis að Laugavegi 33a, Reykjavík, ,,fyrir eftirtalin fíkniefnabrot framin á Sauðárkróki á tímabilinu 28. júlí 2006 til og með 30. júlí sama ár:

I.

Með því að hafa um hálfeittleytið aðfaranótt sunnudagsins 30. júlí 2006 í íbúð að Víðigrund 3 á Sauðárkróki haft í vörslum sínum 6,04 grömm af hassi, 1,00 gramm af tóbaksblönduðu kannabisefni og 0,85 grömm af amfetamíni, en efnin fundust við líkamsleit lögreglu í buxnavasa ákærða, en í sama buxnavasa ákærða fann lögreglan einnig 76.000,- kr. í reiðufé, sem hald var lagt á ásamt fíkniefnum.

II.

Með því að hafa einhvern tímann á tímabilinu frá föstudeginum 28. júlí 2006 til og með laugardeginum 29. júlí 2006, selt tveimur aðilum samanlagt 3 grömm af amfetamíni fyrir samtals 14.000,- krónur.

Brot ákærða varðar við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, og jafnframt er þess krafist að framangreind ávana- og fíkniefni, sem lögregla lagði hald á við rannsókn málsins, og tilgreind eru með efnaskrárnúmeri 9722, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist með vísan til 7. gr. 5. gr. sömu laga að gerðar verði upptækar 14.000,- kr. í reiðufé, sem hluti af því fé sem lögreglan fann í buxnavasa ákærða við handtöku, og lagði hald á, en féð er geymt á Kjörbók Landsbanka Íslands nr. 75639.”

B

Ákærði sótti ekki þing þegar málið var þingfest 13. febrúar á þessu ári. Verjandi hans boðaði forföll fyrir ákærða áður en til þinghaldsins kom og var málinu frestað um óákveðinn tíma. Örðugt reyndist að koma þinghaldi á að nýju. Málið var svo loks tekið fyrir 19. nóvember sl. og þá sótti ákærði þing ásamt verjanda sínum. Í því þinghaldi játaði ákærði skýlaust háttsemi þá sem honum er í ákæru gefin að sök. Með játningu ákærða sem er í samræmi við önnur gögn málsins telst sekt ákærða fyllilega sönnuð en háttsemi hans er réttilega færð til refsiákvæða í ákæru.

Samkvæmt sakavottorði hlaut ákærði skilorðsbundna ákærufrestun á árinu 1999 fyrir þjófnað. Á árinu 2000 var ákvörðun refsingar frestað skilorðsbundið í 3 ár, einnig vegna þjófnaðar. Hann var tvívegis dæmdur á árinu 2004 annarsvegar í tveggja mánaða fangelsi fyrir fíkniefnalagabrot og hins vegar fyrir fjársvik. Á árinu 2005 gekkst hann undir viðurlagabrot og var gert að greiða sekt fyrir ölvunarakstur auk þess sem hann var sviptur ökurétti í 14 mánuði. Það sama ár var hann dæmdur til að greiða sekt fyrir ölvunar- og sviptingarakstur jafnframt því sem hann var sviptur ökurétti í 3 ár frá 1. apríl 2006 að telja. Hinn 12 apríl 2006 var ákærði dæmdur til greiðslu sektar fyrir að aka ítrekað sviptur ökurétti. Hinn 8. nóvember sama ár var ákærði dæmdur í 30 daga fangelsi fyrir ítrekaðan sviptingarakstur og brot gegn lögum um ávana- og fíkniefni.

Brot þau sem ákærði er nú sakfelldur fyrir voru framin í lok júlímánaðar 2006 eða áður en dómurinn frá 8. nóvember það ár var kveðinn upp og ber því að dæma ákærða hegningarauka sbr. 78. gr. almennra hegningarlaga nr. 19/1940. Refsing ákærða þykir hæfilega ákveðin 80.000 króna sekt til ríkissjóðs en sex daga fangelsi komi í stað sektarinnar verði hún ekki greidd innan fjögurra vikna.

Með hliðsjón af niðurstöðu málsins ber að dæma ákærða til greiðslu alls sakarkostnaðar. Til sakarkostnaðar telst 105.825 króna þóknun H-kk-ef I-kk-ef hæstaréttarlögmanns verjanda ákærða svo og 25.620 króna ferða og dvalarkostnaður verjandans. Við ákvörðun þóknunar er tekið tillit til þess tíma sem fór í ferðalag verjandans vegna málsins. Þá innifelur þóknunin virðisaukaskatt. Enginn sakarkostnaður féll til við rannsókn málsins hjá lögreglu.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni og 14.000 krónur, svo sem í dómsorði greinir.

Sakarkostnaður hefur ekki fallið til við meðferð máls þessa.

Málið sótti B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, I-kk-nf B-kk-nf V-kk-nf, greiði 80.000 króna sekt til ríkissjóðs en sex daga fangelsi komi í stað sektarinnar verði hún ekki greidd innan fjögurra vikna.

Ákærði greiði 131.445 krónur í sakarkostnað, þar með talin 105.825 króna þóknun H-kk-ef I-kk-ef hæstaréttarlögmanns.

Upptæk eru 6,04 grömm af hassi, 1,00 gramm af tóbaksblönduðu kannabisefni, 0,85 grömm af amfetamíni og 14.000 krónur í reiðufé, sem haldlagt var við rannsókn málsins.

H-kk-nf H-kk-nf